钦定古今图书集成/明伦汇编/闺媛典/第211卷 > 陆敏学妻李氏
## 钦定古今图书集成/明伦汇编/闺媛典/第211卷 > 陆敏学妻李氏

按《广东通志》：李氏，陆敏学妻，三水金竹人。年十八适
陆，二十生子可洁，甫十日而夫亡。家贫，父母欲夺其
志，李日抱其子泣曰：“此陆氏一家命脉也。”弃孤儿他
适，何忍？每一语及，辄悲号不食，父母惧乃止，苦节六
十年。一日得病，诸孙环侍，李语诸孙曰：“吾今始可告，
无愧于而翁，当俟其忌日同行也。”至日沐浴而逝，正
其夫死之日。

===黄振东妻汤氏===按《广东通志》：“汤氏，南海黄振东妻。年二十四，生子挺
俊。百日而夫亡，遗嘱令改适，汤闻大恸，剪发自誓，欲
从地下。姑指其子曰：‘緃不念姑，独不念此乎’？妇惧伤
姑意，乃饮泣，屏居一室，蓬首垢容，诸姒罕觌其面。及
挺俊成立，有子五人，孀居四十馀年卒。”